《表弟方时父寄荔子名草堂红若欲与吾家玉堂红》
宋代·刘克庄

忽有尺书来委巷，断无半颗奉权门。
且为锦荔支联句，不记金莲烛代言。
颇羡彩毫摛老作，未应丹实减初元。
明年倍熟平分吃，畅杀兹溪与后村。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。